section_heading: Opis dobra
paragraph_text: Zasok Lubine smješten je u naselju Runović iznad južnog ruba Imotskog polja, jugozapadno prema Umljanima. Seoski prostor čine stambeno-gospodarski sklopovi rubno raspoređeni oko središnjeg gumna kvadratičnog oblika, od kojih se osobito ističe stambeno-gospodarski kompleks tlocrta na „L.“ s južne strane gumna. Objekti su prizemnice i katnice građene od priklesanog kamena neujednačene veličine, te sa svim sačuvanim elementima tradicijske arhitekture.